ET Euroopa Liidu Teataja C 239/14

Prantsuse valitsuse teatis seoses Euroopa Parlamendi ja nõukogu 30. mai 1994. aasta direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Arvamus vedelate või gaasiliste süsivesinike uurimiseks ainuõigusliku tegevusloa ehk Fernières'i loa taoltemise kohta)

(2006/C 239/04)

(EMPs kohaldatav tekst)

16. augustil 2005. aastal esitas ettevõte Essence de Paris, asukohaga 26bis, rue des Cornouiller, F-780 Verneuil sur Seine, taotluse vedelate või gaasiliste süsivesinike uurimise ainuõigusliku tegevusloa ehk nn Montargis' loa saamiseks umbes 538 ruutkilomeetri suurusel alal, mis asub Loiret' departemangu territooriumil. Selle esialgse taotluse alusel avaldati ELT C seerias 3. veebruaril 2006. aastal hankekuulutus.

28. veebruaril 2006. aastal esitas ettevõte Lundin International, asukohaga MacLaunay 51210 Montmirail, Prantsusmaa, Montargis' loaga konkureeriva taotluse, et saada kolmeks aastaks ainuõiguslik tegevusluba (nn “Ferrières'i luba”) vedelate ja gaasiliste süsivesinike uurimiseks umbes 403 km2 suurusel alal, mis asub Loiret' ja Seine et Marne'i departemangude territooriumil. Taotlus on esitatud järgmiste geograafiliste koordinaatidega määratud maa-ala kohta, kusjuures algmeridiaaniks on Pariisi meridiaan.

Punktid Pikkuskraadid Laiuskraadid A 0,30° E 53,50° N B 0,60° E 53,50° N C 0,60° E 53,30° N D 0,30° E 53,30° N

Taotlus hõlmab osaliselt Montargis' loa taotlusega kattuvat ala, mida hõlmav riigihange on lõppenud, ning sellest välja jäävat ala. Käesolev hankekuulutus hõlmab seda välja jäävat ala. Hankekuulutus hõlmab järgmiste geograafiliste koordinaatidega määratud maa-ala, kusjuures algmeridiaaniks on Pariisi meridiaan.

Punktid Pikkuskraadid Laiuskraadid A 0,30° E 53,50° N B 0,60° E 53,50° N C 0,60° E 53,40° N D 0,30° E 53,40° N

Taotluste esitamine

Esialgse taotluse ja konkureerivate taotluste esitajad peavad tõestama, et nad on täitnud loa saamiseks vajalikud tingimused, mis on määratletud 19. aprilli 1995. aasta kaevandamisõigust käsitleva muudetud dekreedi nr 95-427 artiklites 3, 4 ja 5, mis on jõus vastavalt 2. juuni 2006. aasta kaevandamise ja maa-aluse ladustamise õigust käsitleva dekreedi nr 2006-648 artiklile 63.

Huvitatud ettevõtted võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtvalt esitatud “Teatises süsivesinike kaevandamisõiguse kohta Prantsusmaal” (avaldatud 30. detsembri 1994. aasta Euroopa Ühenduste Teatajas C 374 lk 11) ja kinnitatud eelnimetatud dekreediga nr 95-427.

Konkureerivad taotlused edastatakse kaevandamisküsimustega tegelevale ministrile allpool osutatud aadressil. Otsused esialgse taotluse ja konkureerivate taotluste kohta võetakse vastu kahe aasta jooksul arvestatuna kuupäevast, mil Prantsuse asutused said kätte esialgse taotluse, seega hiljemalt 16. augustiks 2007.

Tingimused ja nõuded kaevandamise teostamise ja peatamise kohta

Taotlejatel palutakse lähtuda kaevandamisseaduse (code minier) artiklitest 79 ja 79.1 ning 9. mai 1995. aasta muudetud dekreedist nr 95-696, milles käsitletakse kaevandamistegevuse alustamist ja kaevanduskontrolli (11. mai 1995. aasta Prantsuse Vabariigi Teataja).

Täiendavat teavet sellel teemal võib saada majandus-, rahandus- ja tööstusministeeriumist (energia- ja tooraineosakond, energia- ja mineraalressursside talitus, kaevandusalase seadusandluse büroo) — ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), aadressil: 61, boulevard Vincent-Auriol, Télédoc 133, F-75703 Paris Cedex 13 [telefon: (33) 144 97 23 02, faks: (33) 144 97 05 70].

Eespool nimetatud õigusaktide sätetega saab tutvuda veebilehel

http://www.legifrance.gouv.fr

(1) EÜT L 164, 30.6.1994, lk 3.